Illejla, il-Kummissjoni Ewropea żvelat ir-rebbieħa tal-ewwel Premju tal-UE għas-Sigurtà tal-Prodotti. Il-premju l-ġdid jirrikonoxxi lin-negozji li jmorru lil hinn mir-rekwiżiti tal-UE għal aktar sigurtà tal-konsumatur. Tmien kumpaniji mill-Awstrija, id-Danimarka, il-Finlandja, il-Ġermanja, il-Greċja, l-Italja u n-Netherlands ġew ippremjati għall-isforzi tagħhom biex itejbu s-sigurtà tat-tfal. Věra Jourová, il-Kummissarju għall-Ġustizzja, il-Konsumaturi u l-Ugwaljanza bejn il-Ġeneri, li ospitat iċ-ċerimonja ta' għoti tal-premjijiet, qalet: “Nixtieq nifraħ lill-kumpaniji rebbieħa għall-innovazzjoni u l-investiment tagħhom biex il-prodotti jsiru aktar siguri u biex titjieb il-protezzjoni tal-konsumatur madwar l-Ewropa. Dan il-premju jirrikonoxxi l-isforzi tagħhom. Nitlob lill-kumpaniji kollha biex jagħmlu l-protezzjoni tal-konsumatur l-ogħla prijorità tagħhom, sabiex it-tfal, il-familji u l-ħbieb tagħna jkunu siguri. M'hemmx investiment aħjar milli fil-fiduċja tal-konsumatur.” Ir-rebbieħa Il-premjijiet tad-Deheb, tal-Fidda u tal-Bronż kif ukoll “aċċenn speċjali” ingħataw lil erba' intrapriżi żgħar u medji (SMEs) u erba' negozji kbar li jeċċellaw fis-sigurtà tal-prodotti għall-kura tat-tfal. L-SMEs: Kumpaniji kbar: Sfond Il-Premju tal-UE għas-Sigurtà tal-Prodotti jitfa' dawl fuq il-kumpaniji li jmorru lil hinn mir-rekwiżiti stabbiliti fil-liġi tal-UE għal aktar sigurtà tal-konsumatur. Billi turi l-aħjar prattiki, il-Kummissjoni Ewropea tixtieq tispira negozji oħra biex jagħmlu l-istess, u b'hekk jiżdied il-livell ta' protezzjoni tal-konsumatur madwar l-UE. Fl-istess ħin, il-Premju huwa maħsub biex jagħmel lill-konsumaturi aktar konxji mid-dritt tagħhom li jsibu biss prodotti siguri fis-suq. L-ewwel edizzjoni tal-Premju tal-UE għas-Sigurtà tal-Prodotti kienet miftuħa għall-kumpaniji mill-Istati Membri tal-UE kif ukoll l-Iżlanda, il-Liechtenstein u n-Norveġja. Negozji żgħar u kbar minn 16-il pajjiż Ewropew differenti ppreżentaw applikazzjonijiet. Ġurija li tinkludi rappreżentanti minn organizzazzjonijiet kemm nazzjonali kif ukoll Ewropej tal-konsumaturi kif ukoll personalitajiet ewlenin tal-gvern għażlu t-8 rebbieħa finali. Filwaqt li l-Premju għas-Sigurtà tal-Prodotti mhuwiex monetarju, se jagħti lir-rebbieħa rikonoxximent mifrux, spinta għar-reputazzjoni tagħhom u l-opportunità li jippożizzjonaw lilhom infushom bħala mexxejja tal-industrija fis-sigurtà tal-prodotti. Għal Aktar Informazzjoni [Aġġornat fis-13:58 fis-27/09/19]